МОТИВИ
 
   Относно: Приемане на изменение и допълнение на Наредба за реда и условията за установяване на жилищни нужди, за настаняване под наем и разпореждане с жилища от общинския жилищен фонд

Причини и мотиви, които налагат приемането на промените в настоящата наредба:
     	Наредбата за реда и условията за установяване на жилищни нужди, за настаняване под наем и разпореждане с жилища от общинския жилищен фонд урежда условията и реда за установяване на жилищни нужди и за настаняване под наем в жилищата по чл.43 и чл.45 от ЗОС,  реда за настаняване във ведомствените жилища на Общината, реда за отдаване под наем на свободни общински жилища, както и условията и реда за разпореждане с общински жилища.
    	В хода на практическото приложение на Наредбата се установиха разпоредби, които следва да се актуализират, съобразно действащата нормативна уредба.
Съгласно чл. 4, ал. 6 от Закона за електронното управление (ДВ, бр. 80 от 2023 г., в сила от 31.03.2024 г.), с подзаконов нормативен акт не може да бъде въвеждано задължение за доказване на факти и обстоятелства за лица или обекти, вписани в регистър, на които е предоставен идентификатор, освен ако с подзаконовия нормативен акт се изпълняват или прилагат актове на Европейския съюз.
	С визиранaта норма се въвежда изрична забрана подзаконов нормативен акт да изисква от гражданите да предоставят документи за доказване пред административен орган на факти и обстоятелства, които са налични в регистри. Вместо това административните органи следва да извършват служебни проверки в съответния регистър на необходимите им за целите на административното обслужване данни, въз основа на съответното законово основание. От гражданите, кандидатстващи за настаняване в общински жилища и наемателите не може да се изискват документи, удостоверения и справки, които общината може да получи по служебен път.
	Удостоверения и справки могат да се изискват служебно от отдел Местни данъци и такси и ГРАО при Община Ивайловград, Агенция по вписванията, Агенция по геодезия, картография и кадастър и др. 

Цели, които се поставят:
С предложените промени на Наредбата за реда и условията за установяване на жилищни нужди, за настаняване под наем и разпореждане с жилища от общинския жилищен фонд се цели актуализиране на наредбата, и привеждането и в съответствие, съобразно изискванията на действащата нормативна уредба.
 

Очаквани резултати от прилагането:
     Предложените изменения ще доведат до оптимизиране и подобряване на комплексното административно обслужване на гражданите и привеждане на наредбата в съответствие с действащата нормативна уредба.
Финансови средства, необходими за прилагането на новата уредба:
              За прилагане на предлаганите промени в Наредбата не са необходими допълнителни финансови средства. 
Анализ за съответствие с правото на Европейския съюз и на Република България:
[bookmark: _GoBack]       Проектът за изменение и допълнение на на Наредбата за реда и условията за установяване на жилищни нужди, за настаняване под наем и разпореждане с жилища от общинския жилищен фонд е подзаконов нормативен акт и съответствието му с правото на Европейския съюз е обвързано със синхронизирането на действащото българско законодателство. Проектът не е в противоречие и е съобразен с европейското законодателство.
На основание чл. 26, ал. 3 от Закона за нормативните актове, проектът за изменение и допълнение на Наредбата е публикуван на интернет страницата на Община  Ивайловград. Заинтересованите граждани и юридически лица, могат да правят предложения и да изразяват становища по проекта на нормативен акт, както и да се провеждат обществени консултации, в срок не по - кратък от 30 дни от публикуване на документа.



